CONTRACT DE ASOCIERE

Art.1 PARTILE CONTRACTANTE

1.1. MUNICIPIUL TIMISOARA, prin Consiliul Local al Municipiului Timisoara, reprezentat prin Primar- Gheorghe Ciuhandu si Secretar- Ioan Cojocari, cu sediul in Bv. C.D. Loga nr.1, cod fiscal nr.14756536, 

        si
1.2. CLUBUL SPORTIV UNIVERSITATEA POLITEHNICA IZOMETAL TIMISOARA, Echipa  de handbal masculin, cu sediul in Timisoara, Str. Mihai Viteazu nr. 1, cod fiscal nr. 6879007, cont bancar nr. RO70TREZ6215009XXX000401 deschis la Trezoreria Timisoara, reprezentat prin d-nul prof.univ.dr. Mircea Chis, in calitate director si de prof.univ.dr.Serban Viorel Aurel, Presedinte sectie handbal  masculin.
Art.2. OBIECTUL CONTRACTULUI

2.1. Prezenta asociere are ca obiect promovarea si dezvoltarea activitatii sportive, precum si a imaginii municipiului Timisoara, in plan national si international, si asigurarea conditiilor organizatorice si materiale de practicare a jocului de handbal masculin la nivel de performanta. 

Art.3. DURATA CONTRACTULUI

3.1. Prezentul contract se incheie pe o perioada de 5 ani incepand cu data intrarii in vigoare a hotaririi consiliului local, prin care s-a aprobat asocierea.
Art.4. OBLIGATIILE PARTILOR
4.1. MUNICIPIUL TIMISOARA se obliga :


4.1.1. sa asigure accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si meciurile echipei de handbal masculin C.S. UNIVERSITATEA POLITEHNICA IZOMETAL Timisoara ;


4.1.2. sa sprijine financiar, in conditiile legii, activitatea sportiva a echipei cu suma de 300.000 lei pe an bugetar. Contributia municipiului Timisoara se va rediscuta anual in functie de performantele obtinute.

4.2. C.S. UNIVERSITATEA POLITEHNICA IZOMETAL Timisoara se obliga : 


4.2.1. sa foloseasca obiectivele sportive prevazute la pct.4.1.1., numai in interesul clubului ;


4.2.2. sa acorde la toate meciurile acces gratuit, tuturor persoanelor, cu exceptia actiunilor caritabile ;


4.2.3. sa promoveze imaginea municipiului Timisoara si a Consiliului Local al Municipiului Timisoara prin inscriptionarea vizibila, pe fata sau spatele tricoului de joc, a insemnelor acestora ;


4.2.4. sa foloseasca denumirea de Handbal Club Municipal UNIVERSITATEA POLITEHNICA IZOMETAL Timisoara.
           4.2.5. sa participe la actiunile organizate de consiliul local la care este invitat, prin jocuri demonstrative ;

            4.2.6. sa organizeze anual o competitie internationala dotata cu trofeul Cupa Municipiului Timisoara ;

            4.2.7. pe perioada derularii contractului sa obtina cel putin un titlu national sau o clasare in primele trei locuri in campionatul national sau o cupa a Romaniei sau o participare in Cupele Europene.

Art.5. MODIFICAREA CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de vointa exprimat al partilor, prin act aditional. 

Art.6. INCETAREA CONTRACTULUI
6.1. Incetarea prezentului contract poate avea loc in urmatoarele cazuri :

       a). la implinirea termenului pentru care a fost incheiat;

       b). prin acordul comun al celor doua parti, la initiativa uneia dintre acestea ;

       c). pentru neindeplinirea sau indeplinirea necorespunzatoare a clauzelor prezentului contract ;
       d). daca se constata ca sint deficiente majore in administrarea sumelor alocate de catre municipiul Timisoara. 
Art.7. CLAUZE SPECIALE

7.1. Anual, se va analiza si evalua activitatea sportiva a clubului, de catre consiliul local, pe baza unei informari prezentate de catre consiliul de administratie. In situatia in care se considera de catre consiliul local ca aceasta este necorespunzatoare fata de obiectivele propuse sau asumate are loc rezilierea de drept a prezentului contract.

7.2. Consiliul de administratie al C.S. UNIVERSITATEA POLITEHNICA IZOMETAL Timisoara va fi format din cinci membri, dintre care doi consilieri locali si trei reprezentanti din partea clubului.

        Majorarea membrilor consiliului de administratie se face cu acordul consiliului local.

        Hotararile consiliului de administratie se iau cu votul a doua treimi din numarul membrilor acestuia.
7.3. Municipiul Timisoara va fi reprezentat in cadrul Consiliului de Administratie al C.S. UNIVERSITATEA POLITEHNICA IZOMETAL Timisoara, de catre dl. consilier Tucu Dumitru si dl. consilier Ciuhandu Ovidiu.

       In situatia in care din motive obiective, unul sau ambii reprezentanti nominalizati mai sus, nu mai pot face parte din Consiliul de Administratie al C.S. UNIVERSITATEA POLITEHNICA IZOMETAL Timisoara, acestia vor fi inlocuiti de catre Consiliul Local al Municipiului Timisoara, prin hotarare.

7.4. Activitatea financiara a C.S. UNIVERSITATEA POLITEHNICA IZOMETAL Timisoara, cu privire la modul de cheltuire a  sumelor alocate de catre Consiliul Local al Municipiului Timisoara, va fi controlata de catre Serviciul Audit Public Intern din cadrul Primariei Municipiului Timisoara. In acest sens C.S. UNIVERSITATEA POLITEHNICA IZOMETAL Timisoara va pune la dispozitia Serviciului Audit Public Intern toate documentele legate de sumele alocate clubului de catre  Consiliul Local al Municipiului Timisoara. 

Art.8. LITIGII

8.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorital si material. 
Art.9. Prezentul contract a fost incheiat in 4 exemplare, cate doua pentru fiecare parte contractanta. 

MUNICIPIUL TIMISOARA,                                 C.S. UNIVERSITATEA 

                                                                  POLITEHNICA IZOMETAL TIMISOARA,

                PRIMAR,                                                            DIRECTOR,

   GHEORGHE CIUHANDU                                          MIRCEA CHIS
               SECRETAR                                                         PRESEDINTE,

          IOAN COJOCARI                                          SERBAN VIOREL AUREL
